Adam Larsen Kwarasey

Adambathia Larsen Kwarasey (lahir 12 Disember 1987) merupakan pemain bola sepak profesional Ghana yang bermain untuk kelab MLS, Portland Timbers sebagai penjaga gol.

Kwarasey dilahirkan di Norway tetapi memilih untuk mewakili negara bapanya, Ghana di peringkat antarabangsa.

Kehidupan awal dan peribadi
Kwarasey dilahirkan di Oslo, Norway kepada bapa dari Ghana dan ibu dari Norway. Dia memegang kedua-dua kerakyatan Ghana dan Norway.

Karier kelab

Strømsgodset
Kwarasey bermain bola sepak di peringkat belia bersama Trosterud dan Vålerenga. Selepas berpindah ke Strømsgodset, dia membuat penampilan sulungnya pada 6 Mei 2007. Kwarasey merupakan kapten kelab semasa Strømsgodset memenangi Tippeligaen pada tahun 2013. Dia juga memenangi Anugerah Kniksen sebagai penjaga gol terbaik untuk musim 2013.

Kwarasey mengumumkan pada 31 Oktober 2014 bahawa dia akan meninggalkan Strømsgodset selepas musim 2014, apabila kontraknya tamat.

Portland Timbers
Kwarasey menyertai kelab Major League Soccer, Portland Timbers pada bulan Disember 2014.

Karier antarabangsa
Pada bulan Oktober 2010, Kwarasey menerima pasport Ghana sekaligus layak beraksi untuk negara tersebut. Dia membuat penampilan antarabangsa pertamanya untuk Ghana pada 2 September 2011 dalam kelayakan Piala Negara-Negara Afrika 2012 menentang Swaziland, sebelum bermain dalam perlawanan persahabatan menentang Brazil di Craven Cottage, London tiga hari kemudian.

Kwarasey dinamakan dalam skuad 23 pemain Ghana untuk Piala Negara-Negara Afrika 2012. Dia merupakan penjaga gol pilihan utama pasukan sepanjang pertandingan itu dimana mereka menduduki tempat keempat. Pada 2 Jun 2014, Kwarasey dinamakan dalam skuad Ghana untuk Piala Dunia FIFA 2014.

Statistik karier

Kejayaan

Kelab
Strømsgodset
Tippeligaen (1): 2013
Piala Norway (1): 2010

Individu
Penjaga gol terbaik dalam Tippeligaen: 2013

Rujukan

Pautan luar
Profil pemain 

Kelahiran 1987
Orang hidup
Pemain bola sepak Ghana
Penjaga gol (bola sepak)
Pemain Vålerenga
Pemain Strømsgodset IF
Pemain Portland Timbers
Pemain bola sepak Norway
Pemain Piala Negara-Negara Afrika 2012
Pemain Piala Negara-Negara Afrika 2013
Pemain Piala Dunia FIFA 2014
Pemain Tippeligaen
Pemain Major League Soccer